
ชื่อผลงาน  การพัฒนาคุณลักษณะ 5 ประการของโครงการโรงเรียนสุจริตด้วยงานสวนพฤกษศาสตร์โรงเรียน
1. ความสำคัญของผลงาน/นวัตกรรมถอดบทเรียน (Best  Practice)
1.1 เหตุผลที่เกิดแรงบันดาลใจ ความจำเป็น ปัญหาหรือความต้องการที่จะทำผลงาน/นวัตกรรม
แนวการจัดการศึกษาตามพระราชบัญญัติการศึกษาแห่งชาติ พ.ศ.2542 ได้กล่าวถึง การจัด
กระบวนการเรียนรู้ให้สอดคล้องกับความสนใจ ความถนัดของผู้เรียน โดยคำนึงถึงความแตกต่างระหว่างบุคคล เน้นฝึกฝนทักษะสำคัญ คือ กระบวนการคิด การจัดการ การเผชิญสถานการณ์ การ ประยุกต์ความรู้มาใช้เพื่อป้องกันและแก้ไขปัญหา(กรมสามัญศึกษา,หน่วยศึกษานิเทศก์.2545,บทนำ) การเรียนรู้จากประสบการณ์จริง  ฝึกการปฏิบัติจริง ให้ทำได้ คิดเป็น รักการอ่านและเกิดการใฝ่รู้อย่างต่อเนื่อง  ผสมผสานบูรณาการความรู้ด้านต่างๆอย่างสมดุลรวมทั้งปลูกฝังคุณธรรม ค่านิยมที่ดีงาม และคุณลักษณะอันพึงประสงค์ในทุกกลุ่มวิชา ส่งเสริมสนับสนุนให้ผู้สอนจัดบรรยากาศสภาพ แวดล้อม สื่อการเรียน ตลอดจนสิ่งอำนวยความสะดวกเพื่อให้เอื้อต่อการเรียนรู้ รวมทั้งสามารถใช้การวิจัยเป็นส่วนหนึ่งของกระบวนการเรียนรู้ และการเรียนรู้จากแหล่งวิทยาการประเภทต่างๆ  จัดการเรียนรู้ให้เกิดขึ้นได้ทุกเวลาทุกสถานที่ มีการประสานความร่วมมือกับบิดา มารดา ผู้ปกครอง และบุคคลในชุมชนทุกฝ่ายเพื่อร่วมกันพัฒนาผู้เรียนตามศักยภาพ (กระทรวง ศึกษาธิการ. 2542,หน้า 15) การจัดการเรียนรู้ในกลุ่มสาระการเรียนรู้ต่างๆ ผู้สอนต้องคำนึงถึงพัฒนาการทางด้านร่างกายและสติปัญญา วิธีการเรียนรู้ ความสนใจ และความสามารถของผู้เรียนเป็นระยะๆต่อเนื่อง การจัดการเรียนรู้ในแต่ละช่วงชั้นจึงควรนำรูปแบบและวิธีการสอนที่หลากหลายเข้ามาใช้ โดยมุ่งเน้นจัดการเรียนการสอนตามสภาพจริง เพื่อให้เกิดการเรียนรู้ด้วยตนเอง การเรียนรู้ร่วมกัน             การเรียนรู้จากธรรมชาติ การเรียนรู้จากการปฏิบัติจริง และการเรียนรู้แบบบูรณาการ การใช้การวิจัยเป็นส่วนหนึ่งของกระบวนการเรียนรู้ และการเรียนรู้คู่คุณธรรม(กรมวิชาการ กระทรวงศึกษาธิการ. 2545,หน้า 4)  การปฏิรูปการเรียนรู้ เป็นหัวใจสำคัญของการปฏิรูปการศึกษาและสอดคล้องกับพระราชบัญญัติการศึกษาแห่งชาติ พ.ศ. 2542 ด้วย  จึงเป็นภารกิจที่มีกฎหมายรองรับ ครูอาจารย์และผู้มีส่วนเกี่ยวข้องต้องถือปฏิบัติให้บรรลุผลสำเร็จตามเจตนารมณ์ของกฎหมาย ไม่ใช่นโยบายหรือแผนงานที่ใครจะทำก็ได้ไม่ทำก็ได้  ด้วยความจำเป็นดังกล่าวครูผู้สอนและ ผู้มีส่วนเกี่ยวข้องกับการจัดการเรียนการสอน ต้องทบทวนบทบาทของตนเองว่า  การจัดการเรียนการสอนที่ตนกำลังดำเนินการอยู่   มีคุณภาพถูกต้อง เหมาะสม สอดคล้องกับสภาพสังคมไทยและสังคมโลกปัจจุบันมากน้อยเพียงใด (สุวิทย์    มูลคำและอรทัย มูลคำ.2545,หน้า 6) การดำเนินกิจกรรมการเรียนรู้ของผู้สอนจะประสบความสำเร็จได้นั้น นอกเหนือจากการมีความรู้ในสาระวิชาที่จะดำเนินกิจกรรมเป็นอย่างดีแล้ว ผู้สอนจะต้องมีเทคนิคการดำเนินการจัดกิจกรรม หรือเทคนิคการสอน รู้จักประดิษฐ์และเลือกใช้สื่อการสอนที่เหมาะสม มีทักษะการดำเนินกิจกรรม สามารถจัดกิจกรรมการเรียนรู้ให้แก่ ผู้เรียนในรูปแบบต่างๆที่หลากหลายสอดคล้องกับความสนใจของผู้เรียนและการเรียนรู้(ระวิวรรณ   ศรีคร้ามครัน.2551,หน้า 13) เพื่อฝึกฝนผู้เรียนให้คุ้นเคยกับรูปแบบต่างๆของวิธีการศึกษาค้นคว้าหาความรู้ด้วยตนเองตามเนื้อหาและทักษะกระบวนการที่หลักสูตรกำหนดจนเกิดความเข้าใจว่า ความรู้ต่างๆทั้งหลายทั้งปวงสามารถค้นหามาได้ด้วยตนเองโดยไม่ยาก ด้วยการใช้วิธีการศึกษาค้นคว้าตามรูปแบบต่างๆที่ได้รับการฝึกฝนและเลือกหรือดัดแปลงพัฒนาให้เหมาะสมกับลักษณะเฉพาะของตน(เริงชัย จงพิพัฒนสุข.2543,หน้า 11)  หลักสูตรและการสอนในศตวรรษที่ 21 (21th Century Curriculum & Instruction) มุ่งเน้นเชิงสหวิทยาการของวิชาแกนหลัก สร้างโอกาสที่จะประยุกต์ทักษะเชิงบูรณาการข้ามสาระเนื้อหา และสร้างระบบ การเรียนรู้ที่เน้นสมรรถนะเป็นฐาน (Competency-based) สร้างนวัตกรรมและวิธีการเรียนรู้ในเชิงบูรณาการที่มี เทคโนโลยีเป็นตัวเกื้อหนุน การเรียนรู้แบบสืบค้น และวิธีการเรียนจากการใช้ปัญหาเป็นฐาน (Problem-based) เพื่อการสร้างทักษะชั้นสูงทางการคิด (สุรศักดิ์ ปาเฮ, 2555) ส่วนการเรียนรู้ในศตวรรษที่ 21 และการพัฒนาการ เรียนการสอนตามแนวคิดของไพฑูรย์  สินลารัตน์ (2555) ได้แก่ การเรียนที่มุ่งเน้นผู้เรียนเป็นศูนย์กลาง (Student Center Learning) การเรียนรู้โดยชี้นำตนเอง (Self-directed learning) การเรียนรู้ร่วมกัน (Collaborative Learning) การเรียนรู้โดยใช้โครงงานเป็นฐาน (Project based learning) การเรียนรู้โดยใช้ปัญหาเป็นหลัก (Problem-based Learning) และการใช้ e-portfolio ในการเรียนการสอน
		ในปัจจุบันการจัดกิจกรรมการเรียนการสอนครูผู้สอนจึงต้องเลือกรูปแบบกิจกรรม
การเรียนรู้ที่หลากหลายเหมาะสมสำหรับผู้เรียนโดยคำนึงถึงความแตกต่างระหว่างบุคคลและที่สำคัญต้องคิดค้นเทคนิควิธีการจัดกิจกรรมการเรียนการสอนโดยเน้นให้ผู้เรียนได้ฝึกปฏิบัติตามกระบวนการเรียนรู้อย่างมีความสุขและฝึกให้ผู้เรียนได้รู้จักคิดวิเคราะห์ การสอนแบบโครงงานก็เป็นวิธีการสอนประเภทหนึ่ง(อรพิน  ภู่อร่าม.2552,หน้า 1-2)  มีหลักการเรียนรู้ที่สอดคล้องกับการปฏิรูปการศึกษาปัจจุบัน รวมถึงการเรียนรู้ตามแนวการสร้างความรู้ มาตรฐานการศึกษา การเรียนรู้งานร่วมกัน เรียนรู้ตามสภาพจริงเน้นทักษะการคิดให้นักเรียน คิดเอง ทำเอง แก้ปัญหาด้วยตนเองและมีส่วนร่วมในการเรียนรู้ เพราะเป็นผู้ปฏิบัติศึกษาค้นคว้าด้วยตนเอง โดยการพัฒนากระบวนการคิด วิเคราะห์ แสวงหาความรู้และอธิบายเหตุผล (วิทยากร  เชียงกูล. 2540 : 145) การจัดการเรียนรู้แบบใช้โครงงานเป็นฐานเป็นการส่งเสริมการเรียนรู้ที่ผู้เรียนได้ลงมือกระทำด้วยตนเอง (Learning by Doing) ซึ่งการลงมือกระทำนี้   ไม่เพียงแต่ได้รับความรู้ใหม่ด้วยตนเองแล้ว แต่ยังจะสามารถเก็บข้อมูลของสิ่งแวดล้อมเข้าไปเป็นโครงสร้างของสมองตนเอง ขณะเดียวกันก็สามารถนำความรู้เดิมที่มีอยู่ปรับให้เข้ากับสิ่งแวดล้อมภายนอกได้ และจะเกิดเป็นวงจรเช่นนี้อย่างต่อเนื่อง ดังนั้น การลงมือกระทำด้วยตนเองจะสามารถเชื่อมโยงความรู้ระหว่างความรู้เก่าและความรู้ใหม่ สร้างเป็นองค์ความรู้ใหม่ขึ้นมา ซึ่งทั้งหมดจะอยู่ภายใต้ประสบการณ์และบรรยากาศที่เอื้ออำนวยต่อการเรียนรู้ โดยยึดหลักคิดที่ว่า “การเรียนรู้ที่ดีไม่ได้มาจากการหาวิธีการสอนที่ดีแก่ผู้สอน แต่มาจากการให้โอกาสที่ดีแก่ผู้เรียนในการสร้าง” 
	           โรงเรียนโคกคอนวิทยาคม ได้ดำเนินงานสนองพระราชดำริ  โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี กิจกรรม ที่ 7  กิจกรรมสร้างจิตสํานึกในการอนุรักษ์พันธุกรรมพืช” เพื่อเป็นสื่อในการสร้างจิตสำนึกด้านอนุรักษ์พันธุกรรมพืช                โดยให้เยาวชนนั้นได้ใกล้ชิดกับพรรณไม้   เห็นคุณค่าประโยชน์  ความสวยงาม  อันจะก่อให้เกิดความคิดที่จะอนุรักษ์พรรณพืชต่อไป เป็นแนวปฏิบัติในการพัฒนาให้เกิดความตระหนักรู้ เห็นคุณค่าในตนเองและผู้อื่น การคิดวิเคราะห์กระบวนการตัดสินใจและแก้ปัญหาอย่างสร้างสรรค์ การจัดการกับอารมณ์ ความเครียดและการสร้างสัมพันธภาพที่ดีกับผู้อื่น ซึ่งเป็นองค์ประกอบของทักษะชีวิตที่ช่วยให้เด็กและเยาวชนมีพื้นฐานด้านอุปนิสัย ที่ดี สามารถอยู่ร่วมกับผู้อื่นได้ดีและมีความสุข รวมทั้งมีการกำหนดเป็นสมรรถนะสำคัญ เกี่ยวกับ         ตัวผู้เรียนไว้ในหลักสูตรแกนกลางการศึกษาขั้นพื้นฐาน พุทธศักราช 2551 สอดคล้องกับนโยบายรัฐบาล              ที่กำหนดให้คนไทยมีค่านิยมหลัก 12 ประการ  ซึ่งงานสวนพฤกษศาสตร์โรงเรียนเป็นกระบวนการเรียนรู้ที่ปลูกฝังวินัย ความซื่อสัตย์สุจริต ผ่านการเรียนรู้โดยการปฏิบัตินำมาประยุกต์ใช้  บูรณาการกับการปลูกฝังและทักษะชีวิตสอดคล้องกับค่านิยม ข้อ 1 มีความรักชาติ ศาสน์ กษัตริย์ และข้อ 10 รู้จักดำรงตนโดยใช้หลักปรัชญาเศรษฐกิจพอเพียง  เพื่อพัฒนาผู้เรียนให้เกิดคุณลักษณะที่พึงประสงค์และสร้างสรรค์ประเทศไทยให้เข้มแข็ง
1.2 แนวคิด หลักการสำคัญที่เกี่ยวข้องกับผลงานหรือนวัตกรรม สามารถอ้างอิงถึงแนวคิด หลักการ ทฤษฎี รูปแบบ วิธีการ ฯลฯ ที่นำมาใช้ในการออกแบบผลงานหรือนวัตกรรม
		แนวทางการจัดการเรียนการสอนตาม พ.ร.บ. การศึกษาแห่งชาติ พ.ศ. 2542 ได้กำหนดแนวทางไว้ตามมาตรา 22 การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพและในมาตรา 23 การจัดการศึกษา ทั้งการศึกษาในระบบ การศึกษานอกระบบ และการศึกษาตามอัธยาศัย ต้องเน้นความสำคัญทั้งความรู้ คุณธรรม กระบวนการเรียนรู้และบูรณาการตามความเหมาะสมของแต่ละระดับการศึกษาในเรื่องความรู้และทักษะด้านวิทยาศาสตร์และเทคโนโลยี รวมทั้งความรู้ความเข้าใจและประสบการณ์เรื่องการจัดการ การบำรุงรักษาและการใช้ประโยชน์จากทรัพยากรธรรมชาติและสิ่งแวดล้อม อย่างสมดุลยั่งยืน ตามหลักสูตรการศึกษาขั้นพื้นฐาน พ.ศ. 2551 การนำงานสวนพฤกษศาสตร์โรงเรียนเป็นส่วนหนึ่งมาบูรณาการในการจัดการเรียนการสอนโดยอาศัยสื่อการเรียนรู้ที่เป็นธรรมชาติทั้งทางด้านกายภาพ และชีวภาพที่อยู่ใกล้ตัว นำมาออกแบบในการจัดการเรียนการสอนตามศตวรรษที่ 21 ที่เน้นให้นักเรียนเกิดกระบวนการเรียนรู้เป็นระบบ โดยใช้ทักษะของการเรียนรู้ (Learning Skills) และที่สำคัญที่สุด คือทักษะใน การคิดสร้างสรรค์ ปลูกฝังความเป็นนักคิด ได้อย่างมีประสิทธิภาพเป็นการเรียนรู้ที่ให้อิสระผู้เรียนส่งเสริมความคิดสร้างสรรค์ในหลากหลายมิติ 
โดยเฉพาะอย่างยิ่งสาระวิทยาศาสตร์ จำเป็นต้องมีการเพิ่มความสามารถให้กับผู้เรียนได้
เต็มศักยภาพ ตามในมาตรา 22 และมาตรา 24 แห่ง พระราชบัญญัติการศึกษาแห่งชาติและมาตรฐานการศึกษา ในส่วนมาตรฐานด้านผู้เรียน (มาตรฐานที่ 4) ผู้เรียนมีความสามารถในการคิดวิเคราะห์                        คิดสังเคราะห์ มีวิจารณญาณ มีความคิดสร้างสรรค์ คิดไตร่ตรองและมีวิสัยทัศน์ โดยสอดคล้องตามสภาพแวดล้อมของสังคมในปัจจุบันทาให้ผู้เรียนสามารถดำเนินชีวิตได้อย่างมีความสุข
จากพระราชดำริบางประการของสมเด็จพระเทพรัตนราชสุดาฯ สยามบรมราชกุมารี ความ
ว่า  “ การสอนและอบรมให้เด็กมีจิตสำนึกในการอนุรักษ์พืชพรรณนั้น  ควรใช้วิธีการปลูกฝังให้เด็กเห็นความงดงาม  ความน่าสนใจ และเกิดความปิติที่จะทำการศึกษาและอนุรักษ์พืชพรรณต่อไป  การใช้วิธีการสอนการอบรมที่ให้เกิดความรู้สึกกลัวว่า  หากไม่อนุรักษ์แล้วจะเกิดผลเสีย  เกิดอันตรายแก่ตนเอง จะทำให้เด็กเกิดความเครียดซึ่งจะเป็นผลเสียแก่ประเทศในระยะยาว” ให้ไว้ ณ วันที่ 8 กุมภาพันธ์ 2536 ณ อาคารที่ประทับในสำนักงานชลประทาน เขต 1 จังหวัดเชียงใหม่ ซึ่งเป็นที่มาของการดำเนินงานสวนพฤกษศาสตร์โรงเรียนเพื่อเป็นสื่อในการสร้างจิตสำนึกด้านอนุรักษ์พันธุกรรมพืช โดยให้เยาวชนนั้นได้ใกล้ชิดกับ
พืชพรรณไม้  เห็นคุณประโยชน์  ความสวยงาม  อันจะก่อให้เกิดความคิดที่จะอนุรักษ์พืชต่อไป 
โรงเรียนโคกคอนวิทยาคม  ได้เข้าร่วมสนองพระราชดำริ เมื่อปี พ.ศ. 2542  จนถึงปัจจุบัน  โดยจัดการเรียนรู้บูรณาการงานสวนพฤกษศาสตร์โรงเรียนให้ผู้เรียนตามศักยภาพของผู้เรียนในทุกระดับชั้นและสอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551
2. วัตถุประสงค์และเป้าหมายของผลงาน/นวัตกรรมถอดบทเรียน (Best  Practice)
2.1  วัตถุประสงค์
2.1.1 เพื่อพัฒนาคุณลักษณะ 5 ประการของโครงการโรงเรียนสุจริตด้วยงานสวนพฤกษศาสตร์โรงเรียน
          2.1.2  เพื่อจัดการเรียนรู้บูรณาการงานสวนพฤกษศาสตร์โรงเรียน  ให้นักเรียนได้เรียนรู้โดยใช้สื่อการเรียนรู้ที่เป็นธรรมชาติรอบตัว แหล่งเรียนรู้ที่มีอยู่ในโรงเรียน  
          2.1.3  เพื่อส่งเสริมให้นักเรียนได้พัฒนาความสามารถ และทักษะ  คุณลักษณะอันพึงประสงค์ตามหลักสูตร  รวมถึงการพัฒนาคุณภาพผู้เรียนตามจุดเน้น
	2.1.4  เพื่อสนองพระราชดำริ  สมเด็จพระเทพรัตนราชสุดาฯ สยามบรมราชกุมารี  ในอันที่จะสร้างจิตสำนึกในการอนุรักษ์พืชพรรณให้กับเยาวชนของชาติ
2.2  เป้าหมาย
- พัฒนาคุณลักษณะ 5 ประการของโครงการโรงเรียนสุจริตด้วยงานสวนพฤกษศาสตร์โรงเรียน
บูรณาการการเรียนรู้โดยใช้ใบงานตามรูปแบบใบงานสวนพฤกษศาสตร์โรงเรียน  ดังนี้ 
	- ทักษะกระบวนการคิด นักเรียนได้เรียนรู้ จากการสัมผัสเรียนรู้โดยตรงจากธรรมชาติรอบตัว               ทั้งทางกายภาพ และชีวภาพ  โดยอาศัยปรัชญานักอนุรักษ์ คือ เรียนรู้ในสิ่งที่ไม่เคยเรียนรู้ สัมผัสในสิ่งที่ไม่เคยสัมผัส โดยใช้สื่อ และแหล่งเรียนรู้ที่มีอยู่ในโรงเรียน  เกิดองค์ความรู้ใหม่ที่ทำให้เข้าใจชีวิตและอยู่กับธรรมชาติได้อย่างเหมาะสม จนเกิดภูมิปัญญาในหมู่บ้าน อยู่ในระดับมาก 
	- ซื่อสัตย์สุจริต นักเรียนยังเกิดความเป็นผู้มีความรับผิดชอบ ความซื่อสัตย์สุจริตในการปฏิบัติงานรายข้อมากกว่า .50
	- มีวินัย ขณะปฏิบัติงานนักเรียนมีวินัย มีระเบียบ  ความรอบคอบ  ละเอียด  ถี่ถ้วนในการปฏิบัติงานอีกด้วยคิดเป็นร้อยละ 80  
	- อยู่อย่างพอเพียง นักเรียนรู้จักใช้ทรัพยากรให้คุ้มค่าและรู้จักสร้างสรรค์สิ่งใหม่ๆ เกิดความรัก  ความเมตตา  กรุณา  ไม่ทำลาย  หรือทำร้ายสรรพชีวิต อยู่ในระดับมาก
     	- จิตสาธารณะ จำนวนจิตอาสา ร้อยละ 60 ของนักเรียนจำนวน 117 คน โดยนักเรียนเกิดจิตสำนึกในการอนุรักษ์พืชพรรณ  เกิดความรู้ด้านวิชาการ  คือ ด้านพฤกษศาสตร์ นิเวศวิทยา สรีรวิทยา  เกษตร  ของพืชที่ได้ศึกษาเรียนรู้ มีจิตสาธารณะในการปฏิบัติงาน
3.  กระบวนการผลิตผลงานหรือขั้นตอนการดำเนินงาน
	3.1 การจัดการเพื่อให้เกิดการเรียนรู้
	การเรียนรู้บูรณาการงานสวนพฤกษศาสตร์โรงเรียน  โรงเรียนโคกคอนวิทยาคม                           ได้ดำเนินการวางแผนการจัดการเพื่อให้เกิดการเรียนรู้  ดังนี้
	1.1   ประชุมคณะกรรมการดำเนินงานสวนพฤกษศาสตร์โรงเรียนเพื่อวางแผนการดำเนินงาน  ในการนำสวนพฤกษศาสตร์โรงเรียน  บูรณาการในหลักสูตรสถานศึกษาโรงเรียนโคกคอนวิทยาคม  ตามหลักสูตรแกนกลาง การศึกษาขั้นพื้นฐาน พุทธศักราช 2551  โดยมีฝ่ายงานบริหารวิชาการ                    เป็นผู้ดำเนินงานหลัก  และหัวหน้ากลุ่มสาระการเรียนรู้ทั้ง 8 สาระการเรียนรู้  เป็นผู้ประสานงาน
	1.2    กลุ่มสาระการเรียนรู้วิทยาศาสตร์  เป็นกลุ่มสาระการเรียนรู้หลักที่จะนำสาระการเรียนรู้ธรรมชาติแห่งชีวิต  เข้าบูรณาการในการเรียนรู้ตาแมหลักสูตร  และกลุ่มสาระการเรียนรู้อื่นๆ รวม 8 สาระการเรียนรู้  จัดกิจกรรมการเรียนรู้บูรณาการตามกลุ่มสาระของตนเอง
	1.3  คณะกรรมการแต่ละกลุ่มสาระ  แต่ละระดับชั้น  ร่วมประชุมปรึกษาหารือ  เพื่อวิเคราะห์ความสอดคล้องของสาระธรรมชาติแห่งชีวิต  กับหลักสูตรสถานศึกษาโรงเรียนชุมชนบ้านโพนสา  ตามหลักสูตรแกนกลาง การศึกษาขั้นพื้นฐาน พุทธศักราช 2551  เพื่อให้สามารถดำเนินการวางแผนการจัดการเรียนรู้สาระธรรมชาติแห่งชีวิตให้สอดคล้องกับหลักสูตร  
1.4  ศึกษาหลักสูตร แนวคิดทฤษฎีที่เกี่ยวข้อง  กรอบความคิดการสร้างหน่วยการเรียนรู้
บูรณาการโดยใช้งานสวนพฤกษศาสตร์โรงเรียน เป็นสื่อในการเรียนรู้ บูรณาการองค์ประกอบของงานสวนพฤกษศาสตร์โรงเรียน เข้าสู่สาระการเรียนรู้ทั้ง 8 กลุ่มสาระ โดยใช้รูปแบบการบูรณาการเรียนรู้                        แบบ  Webbed model  โดยเชื่อมโยงหลาย ๆ กลุมสาระการเรียนรู้แลว กําหนด theme เดียวกัน             เพื่อจัดหนวยการเรียนรูใหมใหมีความสัมพันธเชื่อมโยงกันในแตละกลุ่มสาระการเรียนรู้จากนั้นจึงจัดการสอนในแตละกลุมสาระการเรียนรู้ใหสอดคลองกับ theme ที่ตั้งไว 
	         1.5  วิเคราะห์ความสอดคล้องระหว่างงานสวนพฤกษศาสตร์โรงเรียน และหลักสูตรแกนกลางการศึกษาขั้นพื้นฐาน  กำหนดมาตรฐานการเรียนรู้และตัวชี้วัด  และสาระการเรียนรู้แกนกลาง                    ที่สัมพันธ์กับหน่วยการเรียนรู้ เพื่อจัดทำหน่วยการเรียนรู้บูรณาการงานสวนพฤกษศาสตร์โรงเรียนตลอด               ปีการศึกษา   ซึ่งในการดำเนินงานสวนพฤกษศาสตร์โรงเรียนจะประกอบไปด้วย 5 องค์ประกอบ                   มีองค์ประกอบที่สามารถนำมาใช้ในการจัดหน่วยการเรียนรู้บูรณาการ  คือองค์ประกอบที่ 1 -4                     และ สาระการเรียนรู้ 3 สาระ คือ สาระธรรมชาติแห่งชีวิต  สาระสรรพสิ่งล้วนพันเกี่ยว  และ สาระประโยชน์แท้แก่มหาชน 
	1.6  จัดทำหน่วยการเรียนรู้บูรณาการงานสวนพฤกษศาสตร์โรงเรียน   และกำหนดการจัดการเรียนรู้  ประจำปีการศึกษา 2561    แล้วจัดทำแผนการจัดการเรียนรู้ และใบงานแต่ละองค์ประกอบ และแต่ละสาระ   ตามที่ได้วิเคราะห์หลักสูตร เพื่อวางแผนการจัดการเรียนรู้  และได้จัดทำกำหนดการเรียนรู้ไปแล้วนั้น  เสนอผู้บริหารหรือผู้ที่ได้รับมอบหมายตรวจดูความเหมาะสม  เป็นไปได้ของแผน  และให้ข้อเสนอแนะต่อไป
 	การวางแผนการบูรณาการสู่การเรียนการสอนทุกกลุ่มสาระ ทุกระดับชั้น โดยมีการวิเคราะห์ความสอดคล้องระหว่างงานสวนพฤกษศาสตร์โรงเรียน  กับมาตรฐานการเรียนรู้  ตัวชี้วัด  และสาระการเรียนรู้แกนกลาง ตามหลักสูตรแกนกลางการศึกษาขั้นพื้นฐาน จัดทำหน่วยการเรียนรู้บูรณการ และแผนการจัดการเรียนรู้บูรณาการในทุกระดับชั้น    โดยมีลักษณะการบูรณาการเชิงเนื้อหาสาระ  ซึ่งเป็นการผสมผสานเชื่อมโยงเนื้อหาสาระ หรือองค์ความรู้ในลักษณะของการหลอมรวมกัน โดยตั้งเป็นหัวข้อเรื่อง (theme) เนื้อหาสาระที่นำมาหลอมรวม จะมีลักษณะคล้ายกัน หรือต่อเนื่องกัน  แล้วเชื่อมโยงเป็นเรื่องเดียวกัน  ดังภาพประกอบที่ 2
ภาพที่ 2  ผังมโนทัศน์รูปแบบการเรียนรู้บูรณาการงานสวนพฤกษศาสตร์โรงเรียน


	1.7  แก้ไขความข้อเสนอแนะของผู้บริหาร หรือผู้ที่ได้รับมอบหมายตรวจ  แล้วนำมาจัดการเรียนรู้ตามกำหนดการสอนต่อไป
	1.8  ตรวจสอบผลงานเป็นระยะ และสม่ำเสมอ
	1.9  สรุปผลการดำเนินงาน  วิเคราะห์ปัญหา อุปสรรค  และเสนอแนวทางแก้ไข
3.2 การประเมินผลการดำเนินงาน
               3.2.1  สรุปและประเมินผลการดำเนินงาน
	  เมื่อจัดการเรียนรู้ครบตามหน่วยการเรียนรู้  ในแต่ละภาคเรียน  จะมีการสรุปและประเมินผลการจัดการเรียนรู้  ปัญหาและอุปสรรค โดยให้คณะครู นักเรียนและชุมชนประเมินงานสวนพฤกษศาสตร์โรงเรียน
               3.2.2   วิเคราะห์ผลและปรับปรุงพัฒนางาน
	 วิเคราะห์ผลการดำเนินงาน  หากมีปัญหาและอุปสรรค   หาวิธีแก้ปัญหาเพื่อปรับปรุงพัฒนา 
4. ผลการดำเนินการ/ผลสัมฤทธิ์/ประโยชน์ที่ได้รับ
จากการพัฒนาคุณลักษณะ 5 ประการของโครงการโรงเรียนสุจริตด้วยงานสวนพฤกษศาสตร์
ส่งผลดีต่อผู้ที่เกี่ยวข้องในส่วนต่างๆดังนี้ 
4.1 ผลต่อผู้เรียน 
การสอนคิดวิเคราะห์ด้วยกระบวนการบูรณาการงานสวนพฤกษศาสตร์โรงเรียน ทำให้ผู้เรียนมีความสนใจในการเรียนรู้ มีความกระตือรือร้นในการหาคำตอบที่ตนเองสงสัย มีความสุขในการเรียน มีความมุ่งมั่นในการทำงาน มีความสามารถในการคิดวิเคราะห์ปัญหาต่างๆและแก้ไขได้ถูกวิธี เกิดความตระหนักในคุณค่าของทรัพยากรทางธรณีในท้องถิ่น และสถานศึกษาของตนเอง นำความรู้ไปประยุกต์ใช้ในการดำเนินชีวิต             โดยอ้างอิงความถูกต้องตามหลักวิชาการ 
4.2 ผู้นำองค์กร 
ผู้บริหาร คณะกรรมการสถานศึกษาขั้นพื้นฐาน และผู้นำชุมชน ให้ความช่วยเหลือ ส่งเสริม สนับสนุนในการจัดกระบวนการเรียนรู้บูรณาการงานสวนพฤกษศาสตร์โรงเรียน การพัฒนาแหล่ง
เรียนรู้ ส่งเสริมให้บุคลากรเข้ารับการอบรมเพื่อพัฒนาศักยภาพของตนเองอย่างต่อเนื่อง สร้างบรรยากาศ             และสภาพแวดล้อมของการทำงานในสถานศึกษาให้เอื้อต่อการเรียนรู้ของนักเรียน
4.3 บุคลากรภายในโรงเรียน 
บุคลากรภายในโรงเรียนมีการแลกเปลี่ยนเรียนรู้ แบ่งปันประสบการณ์ในการจัดการเรียนการสอน ให้ความช่วยเหลือในการปฏิบัติงาน ให้การยอมรับ ให้ความคิดเห็นที่เป็นประโยชน์ต่อการจัดการเรียนรู้ ชี้ให้เห็นข้อดี ข้อควรปรับปรุงในการจัดการเรียนการสอน 
4.4 บุคลากรในท้องถิ่น 
บุคลกรท้องถิ่นถ่ายทอดความรู้ ประสบการณ์ ให้ข้อมูลกับนักเรียนในเรื่องราวที่สอดคล้องกับเนื้อหา
ในการเรียน รวมถึงให้ความรู้ที่เป็นภูมิปัญญาท้องถิ่นซึ่งเป็นข้อมูลที่เป็นประโยชน์ต่อการจัดการเรียนรู้ ผู้ปกครองและ ชุมชนมีความพึงพอใจต่อการทำงานของโรงเรียน
[bookmark: _GoBack]ตาราง 1 ผลการประเมินผลการดำเนินงานบูรณาการงานสวนพฤกษศาสตร์โรงเรียน
	รายการ
	ค่าเฉลี่ย
	ส่วนเบี่ยงเบนมาตรฐาน
	แปลความ

	1.การดำเนินงานโครงการบรรลุผลเป็นไปตามแผนงานงานสวนฯที่วางไว้
	3.84
	.626
	มาก

	2.การให้ความร่วมมือในการปฏิบัติงานของครูและบุคลากรในหน่วยงาน
	3.73
	.702
	มาก

	3.การให้ความช่วยเหลือและคำแนะนำจากผู้บริหารโรงเรียน
	3.64
	.752
	มาก

	4.งบประมาณค่าใช้จ่ายเพียงพอในการปฏิบัติงาน/แผนงานงานสวนฯ
	3.77
	.633
	มาก

	5.สถานที่ในการปฏิบัติงาน/โครงการมีความเหมาะสมสะดวก
	3.77
	.633
	มาก

	6.ระยะเวลาในการปฏิบัติงานสอดคล้องกับแผน
	3.77
	.633
	มาก



ตาราง 1 (ต่อ)
	รายการ
	ค่าเฉลี่ย
	ส่วนเบี่ยงเบนมาตรฐาน
	แปลความ

	7.การปฏิบัติงานแผนงานงานสวนฯภายในหน่วยงานได้รับผลสำเร็จอย่างดีจนได้รับรางวัลดีเด่น
	3.77
	.633
	มาก

	8.นักเรียนได้รับผลประโยชน์จากการปฏิบัติงานแผนงานงานสวนฯ
	3.94
	.547
	มาก

	9.นักเรียนมีส่วนร่วมในการปฏิบัติงานแผนงานงานสวนฯ
	3.77
	.633
	มาก

	10.การปฏิบัติงานแผนงานงานสวนฯสามารถลดปัญหาในหน่วยงานให้ลดน้อยลง
	3.73
	.702
	มาก

	11.การปฏิบัติงานมีการประชาสัมพันธ์ให้ครู – อาจารย์  นักเรียนและชุมชนได้รับทราบทั่วกัน
	3.72
	.718
	มาก

	12.การปฏิบัติงานในหน่วยงาน  ได้การปฏิบัติงานกันเป็นทีม ให้ทุกคนมีโอกาสได้แสดงความคิดเห็นและปฏิบัติร่วมกัน
	3.77
	.633
	มาก

	13.ชุมชนได้มีส่วนร่วมในการให้ความช่วยเหลือ  เพื่อให้เกิดการดำเนินงานแผนงานงานสวนฯสำเร็จตามเป้าหมาย
	3.77
	.662
	มาก

	14.ความสะดวกรวดเร็วในการจัดซื้อ  จัดจ้าง  วัสดุอุปกรณ์ที่ใช้ในหน่วยงาน / แผนงานงานสวนฯเป็นไปด้วยดี 
	3.47
	.777
	ปานกลาง

	15.การให้ความร่วมมือจากบุคลากรภายนอกหน่วยงานในโรงเรียน
	3.77
	.633
	มาก

	16.งบประมาณในการดำเนินการส่วนหนึ่งได้จากการบริจาคจากหน่วยงานอื่นหรือชุมชน
	3.73
	.702
	มาก

	รวม
	3.76
	.650
	มาก



จากตาราง 1 พบว่า ค่าเฉลี่ยผลการประเมินผลงานดำเนินบูรณาการงานสวนพฤกษศาสตร์โรงเรียนในภาพรวมอยู่ในระดับมาก มีค่าเฉลี่ย 3.76 เมื่อพิจารณารายข้อพบว่ารายการที่มีค่าเฉลี่ยสูงสุด คือนักเรียนได้รับผลประโยชน์จากการปฏิบัติงานแผนงานงานสวนฯ มีค่าเฉลี่ย 3.94 อยู่ในระดับมาก รองลงมาได้แก่ การดำเนินงานโครงการบรรลุผลเป็นไปตามแผนงานงานสวนฯที่วางไว้ ค่าเฉลี่ย 3.84 อยู่ในระดับมาก รายการที่มีค่าเฉลี่ยน้อยที่สุด คือ ความสะดวกรวดเร็วในการจัดซื้อ  จัดจ้าง  วัสดุอุปกรณ์ที่ใช้ในหน่วยงาน  / แผนงานงานสวนฯเป็นไปด้วยดี ค่าเฉลี่ย 3. 47 อยู่ในระดับปานกลาง
5.ปัจจัยความสำเร็จ
ปัจจัยที่เกิดจากรูปแบบการจัดกิจกรรมบูรณาการงานสวนพฤกษศาสตร์โรงเรียน ซึ่งทำให้กิจกรรม มีความเหมาะสม เกิดปัจจัยความสำเร็จ ดังนี้
5.1 ผู้บริหารสถานศึกษา เป็นผู้ปฏิบัติตน วางมาตราการ นโยบาย ส่งเสริมครูให้สนองงานพระราชดำริ พัฒนาแหล่งเรียนรู้ พัฒนานักเรียน โดยให้การสนับสนุนในทุกด้าน อาทิ ด้าน งบประมาณ บุคลากร ฯ 
5.2 นักเรียนรู้และเข้าใจความสำคัญของทรัพยากรธรรมชาติให้ความร่วมมือ มีความตระหนักรู้คุณค่าของทรัพยากรในท้องถิ่นและสถานศึกษาของตน 
5.3 ชุมชนให้ความร่วมมือที่จะให้ข้อมูล ภูมิปัญญาพื้นบ้าน ถ่ายทอดประสบการณ์ ส่งต่อให้นักเรียนสามารถนาความรู้มาใช้ให้เกิดประโยชน์

6. บทเรียนที่ได้รับ
6.1 การจัดการเรียนการสอนบูรณาการงานสวนพฤกษศาสตร์โรงเรียน ตามทักษะในศตวรรษที่ 21โดยเน้นทักษะการคิดแบบสร้างสรรค์ สนองพระราชดำริ บรรลุตามตัวชี้วัดสาระการเรียนรู้แกนกลางกลุ่มสาระการเรียนรู้วิทยาศาสตร์ตามหลักสูตรแกนกลางการศึกษาขั้นพื้นฐาน พุทธศักราช 2551 นักเรียนในโรงเรียนโคกคอนวิทยาคมทุกกลุ่มสาระการเรียนรู้มีผลสัมฤทธิ์สูงขึ้น
6.2 นักเรียนมีความตระหนักเห็นคุณค่าของทรัพยากรทางธรณี มีจิตสำนึกในการอนุรักษ์ และสามารถนำความรู้ที่ใด้มาประยุกต์ใช้ให้เกิดประโยชน์ได้อย่างถูกต้อง 
6.3 การจัดการเรียนการสอนบูรณาการงานสวนพฤกษศาสตร์โรงเรียน โดยใช้หลักการสอนตามศตวรรษที่ 21 ควรมีการจัดการเรียนการสอนตามบริบทของแต่ละโรงเรียน คำนึงถึงสภาพแวดล้อมที่เหมาะสมต่อการเรียนเพื่อให้เกิดความสอดคล้องตามสภาพจริง

7. การเผยแพร่/การได้รับการยอมรับ/รางวัลที่ได้รับ
7.1 การเผยแพร่
1.จัดแสดงนิทรรศการโรงเรียนดำเนินโครงการอนุรักษ์พันธุกรรมพืชอันเนื่องมาจากพระราชดำริ กิจกรรมที่ 7  กิจกรรมสร้างจิตสำนึกในการอนุรักษ์พันธุกรรมพืช  งานสวนพฤกษศาสตร์โรงเรียน
ณ หอประชุมประจักษ์ศิลปาคาร ศาลากลาง  จังหวัดหนองคาย ระหว่างวันที่ 19 - 22 กันยายน 2561
2.รับเชิญเป็นวิทยากรบรรยาย เรื่อง การจัดการเรียนรู้งานสวนพฤกษศาสตร์โรงเรียนในการอบรม                   เชิงปฏิบัติการปฏิบัติงานสวนพฤกษศาสตร์โรงเรียน ณ โรงเรียนราชประชานุเคราะห์ 27 อำเภอโพนพิสัย จังหวัดหนองคาย ระหว่างวันที่ 15 – 16 ธันวาคม 2561
3.รับเชิญเป็นวิทยากรบรรยาย เรื่อง การจัดการเรียนรู้งานสวนพฤกษศาสตร์โรงเรียนในการอบรม                   เชิงปฏิบัติการปฏิบัติการเพื่อเพิ่มพูนประสิทธิภาพการดำเนินงาน งานสวนพฤกษศาสตร์โรงเรียนแก่บุคลากรในโรงเรียน ณ โรงเรียนชุมชนบ้านโพนสา  อำเภอท่าบ่อ  จังหวัดหนองคาย ระหว่างวันที่ 14 – 16 กุมภาพันธ์ 2562
	4.รับเชิญเป็นวิทยากรบรรยาย เรื่อง การจัดการเรียนรู้งานสวนพฤกษศาสตร์โรงเรียนในการประชุมเชิงปฏิบัติการเพื่อเพิ่มพูนประสิทธิภาพการปฏิบัติงานสวนพฤกษศาสตร์โรงเรียน ณ โรงแรมพันล้าน บูติค                 รีสอร์ท หนองคาย อำเภอเมืองหนองคาย  จังหวัดหนองคายและโรงเรียนราชประชานุเคราะห์ 27                         อำเภอโพนพิสัย จังหวัดหนองคาย ระหว่างวันที่ 27 – 29 มีนาคม 2562
5.จัดแสดงนิทรรศการติดตามโรงเรียนดำเนินโครงการอนุรักษ์พันธุกรรมพืชอันเนื่องมาจากพระราชดำริ กิจกรรมที่ 7  กิจกรรมสร้างจิตสำนึกในการอนุรักษ์พันธุกรรมพืช  งานสวนพฤกษศาสตร์โรงเรียน ณ โรงแรมรอยัลนาคารา  จังหวัดหนองคาย ในวันที่ 5 เมษายน 2562

8. เงื่อนไขความสำเร็จ
	งานสวนพฤกษศาสตร์โรงเรียน  แหล่งเรียนรู้พระราชทาน  เป็นการจัดการเรียนรู้บูรณาการที่มุ่งเน้นให้ผู้เรียนได้สัมผัสเรียนรู้ธรรมชาติรอบตัวที่มีอยู่ในโรงเรียน  ทุกสิ่งทุกอย่างที่อยู่ในโรงเรียนเป็นสิ่งที่ครูสามารถนำมาใช้เป็นสื่อการเรียนการสอนเพื่อให้ผู้เรียนเกิดการเรียนรู้ ได้ในทุกกลุ่มสาระการเรียนรู้   สอดคล้องกับมาตรฐาน  ตัวชี้วัด และสาระการเรียนรู้แกนกลาง ตามที่หลักสูตรได้กำหนดไว้  แม้กระทั่งการปลูกฝังให้ผู้เรียนมีคุณลักษณะอันพึงประสงค์ของหลักสูตร   จึงไม่มีข้อจำกัดในการที่จะนำไปใช้  เนื่องจากสามารถนำวิธีการปฏิบัตินี้ไปใช้ได้ในทุกสถานการณ์ และทุกบริบทของโรงเรียน
9. Best  Practice สอดคล้องกับคุณลักษณะ 5 ประการของโครงการโรงเรียนสุจริต
คุณลักษณะ 5 ประการของโรงเรียนสุจริตที่เกิดจากการจัดการเรียนรู้บูรณาการงานสวนพฤกษศาสตร์โรงเรียน  ได้แก่ ทักษะกระบวนการคิด  ซื่อสัตย์สุจริต  มีวินัย  อยู่อย่างพอเพียง                          และมีจิตสาธารณะ โดยมีรายละเอียดดังนี้
	คุณลักษณะ
	กิจกรรมที่สอดคล้อง/แหล่งข้อมูล
	เครื่องมือ
	เกณฑ์
	ผลการประเมิน

	ทักษะกระบวนการคิด
	การศึกษาตามใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ใบงานงานสวนพฤกษศาสตร์โรงเรียน 5 องค์ประกอบและ 3 สาระ
	อยู่ในระดับมาก
มีคะแนนเฉลี่ย          อยู่ระหว่าง             3.51 – 4.50
	อยู่ในระดับมาก
มีคะแนนเฉลี่ย          3.77

	ซื่อสัตย์สุจริต
	การศึกษาตามใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ค่าส่วนเบี่ยงเบนมาตรฐาน
มากกว่า .50
	ค่าส่วนเบี่ยงเบนมาตรฐานรายข้อมีค่ามากกว่า .50






	คุณลักษณะ
	กิจกรรมที่สอดคล้อง/แหล่งข้อมูล
	เครื่องมือ
	เกณฑ์
	ผลการประเมิน

	มีวินัย
	การศึกษาตามใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ร้อยละ 80
	นักเรียนสามารถใบงานงานสวนพฤกษศาสตร์โรงเรียน 5 องค์ประกอบและ 3 สาระ รวมเป็นงาน 150 .ใบงาน คิดเป็นร้อยละ 87.50

	อยู่อย่างพอเพียง
	การศึกษาตามใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ใบงานงานสวนพฤกษศาสตร์โรงเรียน 5 องค์ประกอบและ 3 สาระ
	อยู่ในระดับมาก
มีคะแนนเฉลี่ย          อยู่ระหว่าง             3.51 – 4.50
	อยู่ในระดับมาก
มีคะแนนเฉลี่ย          3.64

	จิตสาธารณะ
	การศึกษาตามใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ใบงานงานสวนพฤกษศาสตร์โรงเรียน 5 องค์ประกอบและ 3 สาระ
	ร้อยละ 60
	จำนวนนักเรียนจิตอาสาร่วมกิจกรรมบูรณาการงานสวนพฤกษศาสตร์โรงเรียน
 จำนวนจิตอาสา
ม.4  42 คน(80.76%)         ม.5 35 คน(63.64%) ม.6 40 คน(72.73%)













10. กิจกรรมที่สอดคล้องกับปฏิญญาโรงเรียนสุจริต 
	ปฏิญญา
	กิจกรรมที่สอดคล้อง
	วิธีการ

	10.1 การปลูกฝัง
	กิจกรรมบูรณาการงานสวนพฤกษศาสตร์โรงเรียน 5 องค์ประกอบและ 3 สาระ
	สร้างทักษะกระบวนการคิดด้วยการให้นักเรียนร่วมกันวางแผน ลงมือปฏิบัติ ตรวจสอบ ปรับปรุง เพื่อสร้างใบงาน และจัดให้มีการนำเสนอผลการเรียนรู้และแลกเปลี่ยนเรียนรู้ของแต่ละกลุ่ม

	10.2 การป้องกัน
	กิจกรรมบูรณาการงานสวนพฤกษศาสตร์โรงเรียน 5 องค์ประกอบและ 3 สาระ
	กำกับติดตามดูแลให้คำปรึกษาแนะนำ              จนผลงานแล้วเสร็จ เพื่อสร้างความวินัย รวมทั้งระบุให้เลือกชนิดพรรณไม้พอดีกับที่ใช้ในการศึกษา อย่าเอามามากเกินไป ถ้าเหลือจะทิ้งเฉยๆ  เพื่อสร้างนิสัยการ                   อยู่อย่างพอเพียง

	10.3 การสร้างเครือข่าย
	กิจกรรมบูรณาการงานสวนพฤกษศาสตร์โรงเรียน 5 องค์ประกอบและ 3 สาระ
	จัดให้มีการประเมินผลงานโดยให้นักเรียนรุ่นพี่เป็นจิตอาสาในการถ่ายทอดความรู้จากการจัดค่ายนักพฤกษศาสตร์น้อย                 รุ่นพี่ถ่ายทอดความรู้จากรุ่นหนึ่งไปสู่รุ่นหนึ่ง       และเป็นการประเมินชิ้นงานด้วยความตรงไปตรงมา และการเป็นวิทยากรสอนการศึกษางานสวนพฤกษศาสตร์โรงเรียนให้กับโรงเรียนสมาชิกงานสวนพฤกษศาสตร์โรงเรียน เช่น  โรงเรียนชุมชนบ้านโพนสา โรงเรียนอนุบาหนองคาย  โรงเรียนราช ประชานุเคราะห์ 27 จังหวัดหนองคายและโรงเรียนสมาชิกในจัหงัดหนองคาย













ภาพกิจกรรมงานสวนพฤกษศาสตร์โรงเรียน

ภาพกิจกรรมงานสวนพฤกษศาสตร์โรงเรียน

งานสวนพฤกษศาสตร์โรงเรียน


ภาษา  ไทย


คณิต ศาสตร์


วิทยา   ศาสตร์


สังคมศึกษา ศาสนาและวัฒนธรรม


สุขศึกษา
และพลศึกษา


ศิลปะ


การงานอาชีพและเทคโนโลยี


ภาษา
ต่างประเทศ

